Diari Oficial de la Generalitat Valenciana


Sumari del DOGV 1580, del 05-07-1991 (1991/821989)

RESOLUCIÓ de 28 de maig de l991, del Secretari General de la Conselleria de Cultura, Educació i Ciència, per la qual es extingida la fundació "La Dominical", d'Albaida.
------------------------------------------------------------------------------------------------------------------------------------------------------------------------

### Dades del document

Número de DOGV
:   1580

Data del DOGV
:   05-07-1991

Secció del DOGV
:   ALTRES DISPOSICIONS

Número del document
:   1991/821989


Data del document
:   28-05-1991

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIO de 28 de maig de 1991, del Secretari General de la Conselleria de Cultura, Educació i Ciència, per la qual és extingida la fundació "La Dominical", d'Albaida.  
Vist l'expedient d'extinció de la fundació «La Dominical», incoat a instància de la Sra. María Vila Mira, presidenta del patronat de l?entitat.  
Vist que la fundació «La Dominical» d'Albaida fou inscrita i classificada com a benèfica particular docent per Ordre Ministerial de 13 de maig de 1950.  
Vist que segons la documentació que hi ha en el registre de fundacions l?entitat té com a únic patrimoni el Palau dels Marçuesos d'Albaida, situat al municipi esmentat, a la plaza del Caudillo núm 14.  
Vist que amb data 26 de març de 1991 la Direcció General de Patrimoni Cultural d'aquesta conselleria va emetre informe relatiu a l'estat avançat de deterioració de l'edifici esmentat indicant que s'han produït enfonsaments de consideració.  
Vist que el patronat de la fundació davant la seua incapacitat per afrontar la rehabilitació de l'immoble i per a complir el fi fundacional va sol·licitar del protectorat l'extinció, indicant en la petició que la fundació, l'arquebisbat i les entitats públiques competents han arribat a una solució consensuada que assegura la conservació i el manteniment de l'edifici i garanteix l'acompliment de la voluntat fundacional.  
Vist que l'article 7è dels estatuts preveu per al cas de dissolució la constitució d'una comissió liquidadora que actuarà sota les instruccions de l'Arquebisbe de València i tindrà la intervenció del reverend senyor rector arxipreste d'Albaida com a consiliari.  
Vist que segons el que estableix l'apartat anterior, el patronat proposa que la comissió liquidadora quede integrada per:  
- María Vila Mira.  
- Carmen Soler Bellver.  
- Josefina Sarrió Bordería.  
- Remedios Vila Ibañez.  
- Rosa Molla Blanquer.  
- Regina Tormo Pont.  
- Remedios Tormo Pont.  
- Rosa Querol Borderia.  
- Asunción Molla Garrido.  
- Vicente Vicedo Vemo.  
Atés que aquesta conselleria és competent per a resoldre aquest expedient en virtut de les atribucions que té conferides pel Decret 108/83, de 15 de setembre, de la Presidència de la Generalitat Valenciana, en relació amb el Reial Decret 2093/83, de 28 de juliol.  
Atés el perill, segons els informes tècnics emesos, que suposa dilatar la rehabilitació de l?edifici no sols per a la conservació d'aquest sinó fins i tot per a la integritat de les persones que en freqüenten els voltants.  
Atés que la fundació no té mitjans econòmics per a acomplir el fi fundacional, incorre, per això, en un dels motius d'extinció de l'article 39 del Codi Civil i l'article 54 del Decret 2930/72, de 21 de juliol.  
Atès que ha estat presentada la documentació exigida per l'article 55 del decret abans esmentat, incloent-hi exposició de la causa de l'extinció, balanç, proposta de designació de liquidadors, programa i projecte de distribució del producte de la realització del patrimoni i que el contingut de la documentació esmentada s'ajusta a allò que preveuen els estatuts de la fundació.  
Vists els preceptes legals esmentats i els altres d'aplicació pertinent i fent ús de les facultats delegades per l'Ordre de 7 d'octubre de 1987, de la Conselleria de Cultura, Educació i Ciència (DOGV número 694, de 3 de novembre de 1987), resolc:  
Article primer  
Acceptar i inscriure en el registre de fundacions culturals privades la proposta d'extinció de la fundació «La Dominical» d'Albaida.  
Article segon  
La comissió liquidadora quedarà integrada per les persones que s'assenyalen en aquesta resolució.  
Article tercer  
La comissió liquidadora iniciarà les operacions per a la liquidació de la fundació, i s'ajustarà al que amb aquesta finalitat disposa l'article 56 del Decret 2930/72, de 21 de juliol. Els liquidadors retran compte al protectorat del compliment de la voluntat dels fundadors en allò relatiu a la destinació de l'haver líquid resultant.  
València, 28 de maig de 1991.   
El Secretari General:   
Antonio Godoy Garcia.